Document ID: 31997R1434

Komisijas Regula (EK) Nr. 1434/97
(1997. gada 23. jūlijs),
ar ko groza Regulu (EK) Nr. 1267/94, ar kuru piemēro līgumus starp Eiropas Savienību un trešām valstīm par dažu stipro alkoholisko dzērienu savstarpēju atzīšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 29. maija Regulu (EEK) Nr. 1576/89 par vispārīgiem noteikumiem alkoholisko dzērienu definīcijai, aprakstam un noformējumam [1], kura grozīta ar Austrijas, Somijas un Zviedrijas Pievienošanās aktu, un jo īpaši tās 11. pantu,
tā kā Eiropas Savienība ir parakstījusi līgumu ar Meksikas Savienotajām Valstīm par nosaukumu savstarpēju atzīšanu un aizsardzību stipro alkoholisko dzērienu nozarē; tā kā šajā līgumā ir noteikts, kā Eiropas Savienībā piemērot Meksikas nosaukumu aizsardzības pasākumus; tā kā iepriekš minētos produktus vajadzētu pievienot produktu sarakstam, uz ko attiecas Eiropas Savienības noslēgtie līgumi, kuri norādīti pielikumā Komisijas 1994. gada 1. jūnija Regulai (EK) Nr. 1267/94, ar kuru piemēro līgumus starp Eiropas Savienību un trešām valstīm pardažu stipro alkoholisko dzērienu savstarpēju atzīšanu [2], lai tiem nodrošinātu līgumā paredzētās kontroles un aizsardzības garantijas;
tā kā šajā regulā paredzētie pasākumi atbilst Alkoholisko dzērienu aprites komitejas atzinumam,
IR PIEŅĒMUSI ŠO REGULU.
1. pants
Ar šo Regulas (EK) Nr. 1267/94 pielikumu aizstāj ar šīs regulas pielikumā iekļauto informāciju.
2. pants
Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 23. jūlijā

Labels: 3
18
15
17